Държавен вестник, бр. 24, 2011 г., стр. 139

БРОЙ  24	
Д Ъ Р Ж А В Е Н  В Е С Т Н И К 	
СТР.  139  
(Q16-Q17)  Вродени аномалии (пороци на развитието) на ухото.
Решенията са дадени в табличната част
Q18 Други вродени аномалии на лицето и шията
Решенията са дадени в табличната част
Вродени аномалии на системата на кръвообращението (Q20-Q28)
Тук спадат вродени аномалии на  сърдечните камери и съобщителните отвори,  сърдечната преграда, 
пулмоналната, трикуспидалната, аортната и митралната клапа, големите артерии и вени, периферната съдова 
система и други.
Решенията са дадени в табличната част
Цепка на устната и небцето (заешка устна и вълча уста) (Q35-Q38)
Всички с преминаваща цепка на устната, твърдото и/или мекото небце се отнасят по буква „а“ незави­
симо от резултата от провежданото лечение. Дефектът само на устната, който е коригиран и не води до 
функционални и козметични дефицити, се отнася по буква „б“.
Други вродени аномалии (пороци на развитието) (Q38-Q89)
По рубрики Q54 Хипоспадия  и Q64.0 Eписпадия (без коронарните форми), Q55.5 Вродена липса и апла­
зия на половия член, Q64.1 Екстрофия на пикочен мехур – освидетелстваните по всички графи са негодни. 
Q54.0 Хипоспадиите, разположени в коронарната част и дисталната половина на половия член, неводещи 
до хигиенни замърсявания, са годни. 
Q64.3 Други форми на атрезия и стеноза на уретрата и шийката на пикочния мехур – решенията са както 
при рубрика N35. 
Q60 Бъбречна агенезия и други редукционни дефекти на бъбрека –  освидетелстваните по всички графи 
са негодни.
Q63.1 Лобулиран, срастнал и подковообразен бъбрек, Q63.2 Ектопичен бъбрек, 	подвижен бъбрек и др. 
Годността се определя в зависимост от настъпващите смущения във функцията на бъбреците или пристъпите 
на болки. При наличие на незначителни или липса на функционални смущения (микрохематурия и перио­
дични болки) освидетелстваните  по графа 1 са негодни, а по останалите графи са годни. 
При липса на един тестис, независимо от причината, довела до това състояние – аплазия (Q55.0), атрофия 
(N50.0), недесцендирал тестис (крипторхизъм) (Q53), травматична ампутация (S38.2) или оперативна хеми­
кастрация (Y83.6) (с изключение на извършената по повод неоплазма) кандидатите за курсанти във ВВМУ са 
негодни по графа 1. Освидетелстваните  по останалите графи с нормални хормонален статус и спермограма 
са годни.
 При крива шия, дължаща се на изменение в костния скелет (Q76.3), вродени:  кифоза и лордоза (Q76.3), 
сколиоза (Q67.5),  луксация на тазобедрената става (Q67.5), гену рекурватум (Q68.2)  и дъговидно изкривя­
ване на дългите кости на краката (Q68.3 и Q68.4) – освидетелстваните по всички графи се решават по буква 
„а“ на съответните рубрики. 
 При вродена мускулна крива шия (Q68.0), некоригирана по оперативен път или с настъпила лицева 
асиметрия – по всички графи  са негодни. Болните със сублуксация на тазобедрената става (Q65.3) и такива 
с дисплазия на същата (Q65.3), с леки функционални смущения,  както и случаите с умерени ограничения в 
движенията на тазобедрената става се подвеждат за решение по буква „а“ на съответните рубрики. 
 По рубрика Q66 Вродени деформации на стъпалото – варусни, валгусни деформации на стъпалото и дру­
ги деформации на стъпалото, годността за военна служба се определя не само от вида, но и от степента на 
деформациите, подвижността в глезенните стави, затрудненото ходене и артрозните изменения.   При плоско 
стъпало без деформираща артроза и деформация в костите освидетелстваните по всички графи са годни. 
По същия начин се решава и рубрика М21.4 Придобито плоско стъпало.
Q71 Редукционни дефекти на горен крайник
Скъсяванията на горните крайници се срещат сравнително рядко. Тук се различват три степени според 
скъсяването за сегмент:  незначителни – до 2 см, умерени – от 2 до 5 см, и значитени – над 5 см. Съобразно 
с това се определя годността за военна служба. Значителните (над 5 см) се решават по буква „а“ на рубри­
ката, незначителните (до 2 см за сегмент) се решават по буква „б“ на рубриката, в мирно.
Q72 Редукционни дефекти на долен крайник
Скъсяването на долните крайници до 2 см се смята незначително при условие, че няма други оплаквания 
и че е налице достатъчна привикналост към скъсяването, като свидетелстваните са годни по всички графи. 
При скъсяване от 2 до 4 см освидетелстваните  са негодни по графа 1, а по останалите графи годността се 
определя по чл. 7. При скъсяване над 4 см са негодни по всички графи.
Q74.1 и Q74.2 Други вродени аномалии на коляното и на долен крайник, включително и на тазовия пояс
При определяне на годността за военна служба, когато има деформация на долните крайници, трябва да 
се обръща внимание не само на размерите на отклоненията, но и на измененията на ставите, които обикно­
вено придружават тези страдания.
Към буква „а“ се отнасят: Х-образно изкривяване на крайниците, когато разстоянието между вътрешните 
глезени е над 15 см, и О-образно, когато разстоянието между вътрешните кондили на бедрените кости е над 
15 см и когато са съпроводени с промени в ставите и значително затрудняват ходенето.  
Когато разстоянието между вътрешните глезени и вътрешните кондили на бедрените кости е под 15 см 
с по-слабо изменение в ставите и затрудняващи незначително ходенето – решенията по всички графи са 
негодни. Когато посочените изкривявания са под 15 см и липсват дегенеративни изменения, те се решават 
по буква „б“ на рубриката.